Yusuf Najmuddin. Said Yusuf Najmuddin bin Said Zakiyuddin () (hijriy1213-yil 18-Jumadil oxir / 1798-yil 27-noyabrda vafot etgan, Surat, Hindiston) Mustaʼliylik tarkibidagi Dovudi Bohra mazhabining 42-Daʼi al-Mutlaq (Mutlaq missioner) lavozimida faoliyat olib borgan. U 41-daʼi Abduttoyyib Zakiyuddin ibn Badruddindan keyin bu diniy lavozimga tayinlangan. Hayoti. U 1764-yilda Jamnagarda tugʻilgan va otasi Said Abdutoyyib Zakiyuddin ibn Badruddindan taʼlim olgan. Uning onasi Ratan Aai Sohiba bintu Said Xon Bhaisohib edi. Uning uchta ukasi boʻlgan: Said Abde Ali Sayfuddin, Said Shayx Odam Safiyuddin va Said Abdulqodir Hakimuddin. U Shayx Mitha Bhai bin Shayx Odam Safiyuddin bin Said Nuruddinning qizi Manak Aai Sohibaga uylangan. Bu nikohdan Said Yusufning Zaynab Baysohiba va Havva Baysohiba ismli ikki qizi boʻlgan. Faoliyati. Said Yusuf Najmuddin hijriy 1200-yilda, 23 yoshida Daʼi al-mutlaq boʻlgan. Uning Daʼvat davri hijriy 1200-1213-yillar (milodiy 1787-1799) oraligʻiga toʻgʻri keladi. Hijriy 1204-yilda u Ahmadobodni ziyorat qilgan va avvalgi daʼilar qabrlari va maqbaralarini tiklashni boshlagan. Hijriy 1207-yilda u Doʻngʻamga tashrif buyurib, u yerda Sayid Nuruddin maqbarasini qurdirgan. Suratga boradigan yoʻlda u Peshva Madhavrao II davrida qisqa vaqt Pune shahrida yashagan. Uning davrida Daʼvat idorasi Burhonpurdan Suratga koʻchirilgan. Vafoti. Said Yusuf 36 yoshida vafot etgan. U Bharmal urugʻidan Mavlono Raja bin Mavlono Ali naslidan boʻlgan yettinchi daʼi edi. Uning qabri Suratdagi Mozori Sayfining Qubba Najmiyasida joylashgan.